wickkiey/tamil-wikipedia-chunked huggingface dataset:
# இரா. முத்துக்கண்ணம்மாள்

## இளமை

முத்துகண்ணம்மாள், 1937ல், திருச்சிராப்பள்ளி மாவட்டம் விராலிமலையில் பிறந்தார். விராலிமலை திருச்சிராப்பள்ளி நகரிலிருந்து 28 கி.மீ. தொலைவில் உள்ளது. நடனக் கலைஞர்களும் இசைக்கலைஞர்களையும் கொண்ட பரம்பரையான இசை வேளாளர் குடும்பத்தைச் சேர்ந்தவர் முத்துகண்ணம்மாள். இவர் இராமச்சந்திர நாட்டுவானாரின் (1890-1988) மகள் ஆவார். இராமச்சந்திரன் மிகவும் மதிக்கப்படும் நடனக் கலைஞர், திறமையான நடன ஆசிரியர் மற்றும் விராலிமலையில் மிகவும் பிரபலமான மரியாதைக்குரிய நட்டுவானர் ஆவார். முத்துகண்ணம்மாளின் குடும்பம் ஒரு நடனக் கலைஞர்களின் குடும்பம் என்பதால், இவர் நடக்கக் கற்றுக்கொண்ட காலத்திலிருந்தே நடனமாடத் தொடங்கினார். ஏழு வயதில், விராலிமலை முருகன் கோவிலில் *பொட்டுக்கட்டுதல்* நிகழ்ச்சி நடத்தினார். மேலும் இவர் தனது *அரங்கேற்றத்தை* (மேடையில் அறிமுக நிகழ்ச்சி) நடத்தினார். பின்னர் இவரது தந்தையிடமும், பாட்டியிடமும் நடனத்தில் விரிவாகப் பயிற்சி பெற்றார்.  
இவரது குடும்பம் விராலிமலை முருகன் கோயில் மற்றும் பிற கோயில்களில் உள்ள கோயில் நடனப் பயிற்சிகளுடனும், புதுக்கோட்டை அரண்மனையுடனும் நெருங்கிய தொடர்புடையது. இவரது குடும்பம் புதுக்கோட்டை மன்னர்களின் ஆதரவின் கீழ் இருந்தது. புதுக்கோட்டை சமசுதானத்தின் ஒன்பதாவது மற்றும் கடைசி ஆட்சியாளரான மன்னர் ராஜகோபால தொண்டைமான், கோயில் சேவைகளுக்காக இவரது குடும்பத்திற்கு விவசாய நிலங்களை நன்கொடையாக அளித்தார். இருப்பினும், அப்போது தமிழ்நாட்டில், குறிப்பாக விராலிமலையில் வலுவான தேவதாசி எதிர்ப்பு இயக்கம் காரணமாக பாரம்பரிய நடனம் மற்றும் இசை நிகழ்ச்சிகளில் பொதுமக்களிடமும் கோயில் நிர்வாகிகளிடையேயும் ஆர்வம் வெகுவாகக் குறைந்தது. இதன் விளைவாக வழக்கமான வருமானம் குறைந்து, முத்துக்கண்ணம்மாளும் அவரது குடும்பத்தினரும் கடுமையான கஷ்டங்களைச் சந்தித்திதனர். இதன் காரணமாக திருமணங்கள் மற்றும் பிற சமூக விழாக்களில் நடன நிகழ்ச்சிகளுடன் கூடிய புதிய வாழ்க்கையைத் தொடங்க இவரை கட்டாயப்படுத்தியிருக்கலாம்.
# இரா. முத்துக்கண்ணம்மாள்

## பத்மசிறீ விருது

- 2022ஆம் ஆண்டில், இந்திய அரசு பத்ம விருதுகளின் வரிசையில் மூன்றாவது மிக உயர்ந்த விருதான பத்மசிறீ விருதை, கலைத்துறையில் இவரது சிறப்பான சேவைக்காக கண்ணம்மாளுக்கு வழங்கியது. இந்த விருது, " பரதநாட்டியத்தின் ஆரம்பகால பாரம்பரியத்தின் பாதுகாவலரான விராலிமலையைச் சேர்ந்த மூத்த 7ஆவது தலைமுறை சதீர் நடனக் கலைஞராக" இவரது சேவையை அங்கீகரிப்பதற்காக வழங்கப்பட்டது.
# இரா. முத்துக்கண்ணம்மாள்

## பிற அங்கீகாரங்கள்

- "தட்சிணசித்ர விருது", நாட்டுப்புற நிகழ்ச்சிக் கலைஞர்களைக் கௌரவிப்பதற்காக மெட்ராஸ் கைவினை அறக்கட்டளை மற்றும் தட்சிணசித்ர நண்பர்கள் இணைந்து வழங்கும் வருடாந்திர விருது (2018)
- சென்னை அரசு நுண்கலைக் கல்லூரியின் முன்னாள் முதல்வரான ஜி. சந்திரசேகரன், 2017ஆம் ஆண்டு திருநெல்வேலியில் உள்ள தனது மாற்றுத்திறனாளிகளுக்கான கலைப் பள்ளியில் களிமண்ணால் முத்துக்கண்ணம்மாளின் சிற்பத்தை உருவாக்கினார்.
- 2019ஆம் ஆண்டில், இந்திய திரைப்படப் பிரிவு, "சதிர் தேவரடியார்: முத்துக்கண்ணம்மாளின் வாழ்க்கை மற்றும் கலை. எசு. சண்முகநாதன் இயக்கியது" என்ற தலைப்பில் வாழ்க்கை வரலாற்றுப் படத்தை வெளியிட்டது.
- பாலசரசுவதி விருது (2025), தமிழ்நாடு அரசு
# கொருத்தோடு

**கொருத்தோடு** (*Koruthodu*) என்பது இந்தியாவின் கேரள மாநிலம் கோட்டயம் மாவட்டத்தில் உள்ள காஞ்சிரப்பள்ளி தாலுக்காவில் உள்ள ஒரு கிராமம் ஆகும். இது முண்டகாயத்திலிருந்து சபரிமலை கோவிலுடன் கேரளாவை இணைக்கும் நெடுஞ்சாலையில், பத்தனம்திட்டா, கோட்டயம் மற்றும் இடுக்கி மாவட்டங்களின் எல்லையில் கொருத்தோடு கிராமம் உள்ளது. கொருத்தோடில் இருந்து 13 கிலோமீட்டர் தொலைவில் முண்டக்காயம் நகரம் உள்ளது. பம்பாவின் துணை ஆறான அழுதா ஆறு இந்த கிராமத்தின் எல்லை வழியாக ஓடுகிறது. கானமலா, வந்தன்பதால், முண்டக்காயம் மற்றும் பணக்கச்சிரா ஆகியவை அருகிலுள்ள பிற ஊர்களாகும்.  
காபி, மரவள்ளிக்கிழங்கு, வாழை, மிளகு, கோகோ மற்றும் இயற்கை ரப்பர் ஆகியவை கொருத்தோடு கிராமத்தில் விளையும் முக்கிய பயிர்களாகும்.
# கொருத்தோடு

## குறிப்பிடத்தக்க தடகள வீரர்கள்

- அஞ்சு பாபி சியார்ச்சு
- சைனி வில்சன்
- இயோசப் ஆபிரகாம்
# கொருத்தோடு

## அருகிலுள்ள விமான நிலையம்

கொச்சி பன்னாட்டு விமான நிலையம் கொருத்தோடு கிராமத்திற்கு அருகில் உள்ளது.
# மனோகரா ஆறு

**மனோகரா ஆறு** (*Manohara River*) என்பது நேபாள நாட்டில் பாயும் பாக்மதி ஆற்றின் துணை ஆறாகும். காத்மாண்டு பள்ளத்தாக்கின் வடகிழக்கு பகுதியில் உற்பத்தியாகி அனுமந்தே ஆற்றுடன் இது கலக்கிறது. இறுதியாக சங்கமுலில் பாகமதி ஆற்றுடன் இணைகிறது. மனோகரா ஆற்றின் வெள்ளப்பெருக்கு பல சந்தர்ப்பங்களில் குடியிருப்பாளர்களை பாதித்துள்ளது.  
மனோகரா ஆறு வடகிழக்கிலிருந்து தென்மேற்கு வரை 28 கி.மீ நீளமும் 83 சதுர கி.மீ பரப்பளவும் கொண்டுள்ளது. குறுகலாகவும் நேராகவும் மேல்நோக்கி ஓடி பின்னர் அகலமாகவும் கீழ்நோக்கியும் வளைந்து செல்கிறது. வடக்கு மற்றும் கிழக்கு நீர்ப்பிடிப்புப் பகுதிகள் உருமாறிய பாறைகள், கிராணைட்டு மற்றும் பிற கடினமான பாறைகளால் ஆகியுள்ளன. இதனால் சிறந்த வடிகால், அதிக நிவாரணம் மற்றும் அடிக்கடி வடிகால் ஆகிய வசதிகளைக் கொண்டுள்ளன. இதற்கு நேர்மாறாக, மென்மையான ஆற்று-ஏரிப் படிவுகளால் ஆன மேற்கு நீர்ப்பிடிப்புப் பகுதி, கரடுமுரடான வடிகால், குறைந்த நிவாரணம் மற்றும் குறைவான வடிகால் வசதியைக் கொண்டுள்ளது.
# பட்டாம்பி - 49

**பட்டாம்பி - 49** *(PTB 49), வேளாண் பெயர்; **கைரளி** (Kairali), முன்மொழிவு எண்; (IET 12419)* தென்னிந்தியாவின் கேரள மாநில பாலக்காடு மாவட்டம், பட்டாம்பியில் அமைந்துள்ள "மண்டல வேளாண் ஆராய்ச்சி நிலையம்", 1993 ஆம் ஆண்டு வெளியிட்ட இந்த நெல் இரத்தை பொதுவாக **கைரளி** எனும் வேளாண் பெயரில் அழைக்கப்படுகிறது.
# பட்டாம்பி - 49

## பின்னணி

குறுகிய கால அளவில் அறுவடைக்கு தயாராகும் இந்த நெல் வகை, 110 - 115 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, நீண்ட மற்றும் தடித்த, சிவப்பு நிறமாகும். குலைநோய், கருகல் நோய், பித்தப்பை பூச்சி மற்றும் இலை சுருட்டுப் பூச்சிக்கு மிதமான எதிர்ப்புத் திறன் கொண்ட இது, மூன்று பருவங்களிலும் பயிரிட ஏற்றது என கூறப்படுகிறது.
# உலு கிள்ளான்

**உலு கிள்ளான்** (ஆங்கிலம்: *Ulu Kelang* அல்லது *Ulu Klang*; மலாய்: *Mukim Ulu Kelang*) என்பது மலேசியா, சிலாங்கூர், கோம்பாக் மாவட்டத்தில் (*Gombak District*) அமைந்துள்ள ஒரு முக்கிம்; மற்றும் ஒரு மாநகர்ப்பகுதி ஆகும். இது அம்பாங் ஜெயா நகராட்சியால் *(Majlis Perbandaran Ampang Jaya)* நிர்வகிக்கப்படும் ஐந்து மாநிலச் சட்டமன்றத் தொகுதிகளில் ஒன்றாகும்.
# உலு கிள்ளான்

## புவியியல்

உலு கிள்ளான் முக்கிம் பகுதி 16.94 சதுர கிலோமீட்டர் பரப்பளவைக் கொண்டுள்ளது. கோலாலம்பூரின் வடகிழக்கில் அமைந்துள்ள இந்தப் பகுதியின் மேற்பரப்பு ஒப்பீட்டளவில் சற்றே உயரமானது. கடல் மட்டத்திலிருந்து 500 மீட்டர் உயரத்தில் உள்ளது; மேலும் இங்குள்ள நிலப்பரப்பானது மேட்டு நிலம், தாழ்நிலம் அல்லது சமச்சீர் அற்ற நிலமாகும்.  
இதன் விளைவாக, உலு கிள்ளான் பகுதி கிள்ளான் ஆற்றுக்கான மழை நீர்ப்பிடிப்புப் பகுதியாக விளங்குகிறது. இப்பகுதியின் உயரமான இடங்களில் புக்கிட் அந்தாராபங்சா, புக்கிட் கெமென்சா மற்றும் புக்கிட் பெலாக்கான் ஆகியவை அடங்கும்.
# உலு கிள்ளான்

## புவியியல்

### நிலச்சரிவுகள்

இங்குள்ள குன்றுகளும் மலைகளும் சுண்ணாம்புக் கற்களால் ஆனவை. சுண்ணாம்புக் குன்றுகள் உடையக்கூடியவை மற்றும் கனமழையின் போது கரையும் தன்மை கொண்டவை. இதன் விளைவாக கடந்த காலங்களில், இந்த பகுதிகளில் பல நிலச்சரிவுகள் ஏற்பட்டுள்ளன. இவற்றின் காரணமாக; அடுக்குமாடிக் குடியிருப்புகளில் வசித்த மக்களும், மலைப்பகுதியில் உள்ள வீடுகளில் வசித்த மக்களில் சிலரும் தங்களின் இருப்பிடங்களைக் காலி செய்ய வேண்டிய கட்டாயம் ஏற்பட்டுள்ளது.  
1993-ஆம் ஆண்டு ஐலேண்டு கோபுரம் இடிந்து விழுந்த துர்நிகழ்வு ஒரு குறிப்பிடத்தக்க சம்பவமாகும். அதன் பின்னர், பல இடங்களில் கிள்ளான் ஆற்றின் நீரோட்டம் நேராக்கப்பட்டது. இதனால் ஆற்று நீர் வேகமாகப் பாய்த் தொடங்கியது. இதன் காரணமாக சூன் 10, 2007 அன்று கோலாலம்பூர் மாநகரம் பெரிய அளவிலான திடீர் வெள்ளத்தை எதிர்கொண்டது.
# பட்டாம்பி - 48

**பட்டாம்பி - 48** *(PTB 48), வேளாண் பெயர்; **நிலா** (Nila)* எனப்படும் இந்த நெல் வகை, திரிவேணி கோவை - 25 மற்றும் **வெள்ளத்தில் கொலாப்பலா** ஆகிய மூன்று நெல் இரகங்களை இணைத்து உருவாக்கப்பட்ட இது, ஒரு கலப்பின புதிய நெல் இரகமாகும். தென்னிந்தியாவின் கேரள மாநில பாலக்காடு மாவட்டம், பட்டாம்பியில் அமைந்துள்ள "மண்டல வேளாண் ஆராய்ச்சி நிலையம்", 1992 ஆம் ஆண்டு வெளியிட்ட இந்த நெல் இரத்தை பொதுவாக **நிலா** எனும் வேளாண் பெயரில் அழைக்கப்படுகிறது.
# பட்டாம்பி - 48

## பின்னணி

நீண்ட கால அளவில் அறுவடைக்கு தயாராகும் இந்த நெல் வகை, 160 - 180 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, குறுகிய மற்றும் தடித்த, சிவப்பு நிறமாகும். ஒளிக்கூர் திறன் பெற்ற இது, குறைந்த உரமிடுதலின் கீழ் அதிக கூலங்களும் மற்றும் கூளங்களும் விளைச்சல் மூலம் உற்பத்தி செய்யும் திறன் கொண்டது.
# ஆப்கானித்தானில் போர் (2001-2021)

ஆப்கானித்தான் நாட்டில் 2001 முதல் 2021 வரை நீடித்த ஒரு ஆயுத மோதலாகும். அமெரிக்காவில் செப்டம்பர் 11, 2001 தாக்குதல்களுக்கு காரணமாக ஆப்கானித்தானை ஆளும் முகம்மது உமர் தலைமையிலான தாலிபான்கள் மற்றும் ஆப்கானிஸ்தானை தளமாகக் கொண்டு இயங்கும் ஒசாமா பின் லேடன் தலைமையிலான அல் காயிதா போராளிகளை ஒழிப்பதற்கு விதமாக அமெரிக்கா தலைமையிலான நேட்டோ படைகள் *ஆபரேஷன் எண்டியூரிங் ஃப்ரீடம்* என்ற பெயரில் ஆப்கானித்தானில் படையெடுப்புடன் தொடங்கியது. நேட்டோ படைளுக்கு வடக்குக் கூட்டணிப் படைகள் உதவியது. காபூல் போன்ற முக்கிய நகரங்களிலிருந்து தாலிபான் படைகளை நேட்டோ படைகள் வெளியேற்றியது.  
இப்போரில் தாலிபான்களின் தலைவரான முகமது உமரின் ஆட்சி கவிக்கப்பட்டது. மூன்று ஆண்டுகளுக்கு பிறகு ஹமித் கர்சாய் தலைமையில் ஆப்கானித்தான் இசுலாமியக் குடியரசு நிறுவப்பட்டது.  
கிராமபுறங்களில் முல்லா உமர் தலைமையிலான தலிபான்கள் மறுசீரமைக்கப்பட்டதுடன், நேட்டோ படைகள் மற்றும் ஆளும் அரசுக்கு எதிராக நாடெங்கும் கிளர்ச்சிகளைத் தொடங்கினர். ஆப்கானித்தானின் பெரும்பகுதிகளை தாலிபான் படையினர் கைப்பற்றினர். 2021ஆம் ஆண்டில் தோகா உடன்படிக்கையின்படி, அமெரிக்க மற்றும் நேட்டோ படைகள் ஆப்கானித்தானை விட்டு வெளியேறியது. தலிபான்கள் ஆப்கானித்தான் இடைக்கால அரசை நிறுவினர். இப்போர் அமெரிக்க இராணுவ வரலாற்றில் மிக நீண்ட போராக இருந்தது. அமெரிக்கா நடத்திய வியட்நாம் போரை விட இப்போர் ஆறு மாதங்கள் கூடுதலாகும்.
# ஆப்கானித்தானில் போர் (2001-2021)

## இறப்புகள் & அகதிகள்

ஒட்டுமொத்தமாக இந்தப் போரில் 46,319 பொதுமக்கள் உட்பட 176,000–212,000+ பேர் கொல்லப்பட்டனர். கூடுதலாக, வடமேற்கு பாகிஸ்தானில் உள்ள கைபர் பக்துன்வா பகுதியில் நடந்த தொடர்புடைய போரில் 66,650 பேர் கொல்லப்பட்டனர். 2001 படையெடுப்பிற்குப் பிறகு 5.7 மில்லியனுக்கும் அதிகமான முன்னாள் அகதிகள் ஆப்கானிஸ்தானுக்குத் திரும்பியிருந்தாலும், 2021 இல் தாலிபான்கள் மீண்டும் ஆட்சிக்கு வந்த நேரத்தில், 2.6 மில்லியன் ஆப்கானியர்கள் அகதிகளாகவே இருந்தனர்.அதே நேரத்தில் மேலும் 4 மில்லியன் பேர் உள்நாட்டில் இடம் பெயர்ந்தனர்.
# சைர்டோடாக்டைலசு அரவிந்தி

**சைர்டோடாக்டைலசு அரவிந்தி** (*Cyrtodactylus aravindi*) தரையில் வாழும் பல்லிச் சிற்றினம் ஆகும். இது இந்தியாவின் மேற்குத் தொடர்ச்சி மலையில் காணப்படும் அகணிய உயிரி. இதற்கு **அரவிந்த் தரைப் பல்லி** என்ற பொதுவான பெயரும் வழங்கப்பட்டுள்ளது.
# சைர்டோடாக்டைலசு அரவிந்தி

## பெயரிடல்

ஊர்வன தொடர்பான ஆராய்ச்சிக்கு ஆதரவளித்ததற்காக இந்தியாவின் பெங்களூரு உள்ள அசோக சுற்றுச்சூழல் அறக்கட்டளையின் மூத்த சக முனைவர் என். ஏ. அரவிந்தின் பெயரால் *சைர்டோடாக்டைலசு அரவிந்தி* பெயரிடப்பட்டது.
# சைர்டோடாக்டைலசு அரவிந்தி

## பரவல்

*சைர்டோடாக்டைலசு அரவிந்தி* தற்போது இந்தியாவின் தென்மேற்குத் தொடர்ச்சி மலையில் உள்ள அகத்தியமலைத் மலைத்தொடரில் 20 கிலோமீட்டர் தொலைவில் உள்ள இரண்டு இடங்களில் மட்டுமே அறியப்படுகிறது.
# சைர்டோடாக்டைலசு அரவிந்தி

## சூழலியல்

*சைர்டோடாக்டைலசு அரவிந்தி* திறந்த புதர் வாழ்விடங்களில் குறைந்த எண்ணிக்கையில் காணப்படுகிறது. ஏற்படுகிறது. ஆனால் அதிக புல், புதர், திறந்த விளிம்புகளுடன் மரங்கள் நிறைந்த பகுதிகளை விரும்புகிறது. *சி.* *அரவிந்தி* வகை இருப்பிடம் மழை மறைவு பிரதேசப் பகுதிகளில் காணப்படுகிறது. மேற்குத் தொடர்ச்சி மலையின் கிழக்கு சரிவுகளில் ஆரல்வாய்மொழி கணவாய்க்கு அருகில் மிக அதிக காற்று வீசுகிறது. *சி. அரவிந்தி* இரவு நேர இனமாகும்.
# பாண்டான் இண்டா

**பாண்டான் இண்டா** (ஆங்கிலம்; மலாய்: *Pandan Indah*) என்பது மலேசியா, சிலாங்கூர், அம்பாங் ஜெயா (*Ampang Jaya*) பகுதியில் அமைந்துள்ள ஒரு மாநகர்ப்பகுதி ஆகும். பொதுவாக இந்த நகர்ப்பகுதி அம்பாங் மற்றும் செராஸ் ஆகிய இரு பகுதிகளின் இடையில் உள்ளது.  
பாண்டான் இண்டாவில் ஒரு நவீன மலேசிய நகர்ப்புறத்திற்கான் அனைத்து அடிப்படை வசதிகளும் உள்ளன. இங்கு ஒரு காவல் நிலையம், ஒரு தீயணைப்பு நிலையம், ஒரு தொடக்கப்பள்ளி; ஓர் உயர்நிலைப் பள்ளி மற்றும் பாண்டான் கேபிட்டல் பேரங்காடி *(Pandan Kapital);* மிட்பாயிண்ட் கடைவள வளாகம் *(MidPoint Shopping Complex)* போன்ற கடைவளாகங்கள் உள்ளன.
# பாண்டான் இண்டா

## வசதிகள்

- அம்பாங் ஜெயா நகராட்சி தலைமையகம்
- பாண்டான் இண்டா காவல் நிலையம்
- பாண்டான் இண்டா தீயணைப்பு நிலையம்
- பாண்டான் இண்டா பொழுதுபோக்கு பூங்கா
- அம்பாங் மருத்துவமனை குடியிருப்புகள்
- அம்பாங் மருத்துவமனை
# பாண்டான் இண்டா

## போக்குவரத்து

பாண்டான் இண்டா எல்ஆர்டி நிலையம் நேரடியாகவே பாண்டான் இண்டாவிற்கு சேவை செய்வது இல்லை. இருப்பினும் இந்த நிலையத்திற்கு மிக அருகில் செம்பாக்கா எல்ஆர்டி நிலையம் உள்ளது.
# பாண்டான் இண்டா

## அரசியல்

மலேசிய மக்களவையில் பாண்டான் மக்களவைத் தொகுதி என்பது ஒரு தொகுதியாகும். தற்போது இந்த்த் தொகுதியின் மக்களவை உறுப்பினராக ராபிசி ராம்லி உள்ளார். இவர் பாக்காத்தான் அரப்பான் *(Pakatan Harapan)*-மக்கள் நீதிக் கட்சியின் *(Parti Keadilan Rakyat)* உறுப்பினர் ஆவார்.
# கோ மக்கள்

**கோ மக்கள்** அல்லது **சித்ராலி மக்கள்** (*Kho People*) பாகிஸ்தான் நாட்டின் கைபர் பக்துன்வா மாகாணத்தின் மேல் சித்ரால் மாவட்டம், கீழ் சித்ரால் மாவட்டம் மற்றும் கில்ஜித் பால்டிஸ்தான் பிரதேசத்தின் அதிகம் வாழும் மக்கள் ஆவார். இம்மக்களில் பெரும்பான்மையோர் சன்னி இசுலாமை பின்பற்றுகின்றனர். இம்மக்கள் இந்தோ-ஆரிய மக்களில் ஒரு பிரிவினர் ஆவார். இவர்களின் தாய் மொழி இந்தோ-ஆரிய மொழிகளில் ஒன்றான தார்திக் மொழியின் உட்பிரிவான கோவார் மொழி ஆகும். 2021ஆம் ஆண்டில் கோ மக்களின் மக்கள் தொகை எறத்தாழ 8,00,000 ஆகும்.
இந்தியப் பிரிவினைக்கு முன்னர் இம்மக்கள் சித்ரால் இராச்சியப் பகுதிகளில் வாழ்ந்தனர்.
# கீழ்நமண்டி தொல்லியல் களம்

**கீழ்நமண்டி தொல்லியல் களம்** என்பது திருவண்ணாமலை மாவட்டம், வந்தவாசி ஒன்றியத்தில் கீழ்நமண்டி ஊராட்சியில் உள்ள ஒரு தொல்லியல் களமாகும். இங்கு அகழாய்வின் பொழுது கிடைத்த பொருட்களை வைத்து இவ்விடம் இரும்புக் காலம் என்று கணக்கிடப்பட்டது.
# கீழ்நமண்டி தொல்லியல் களம்

## புவியியல் இருப்பிடம்

கீழ்நமண்டி கிராமம் வந்தவாசியிலிருந்து 18 கிலோமீட்டர் தென்மேற்கிலும், செஞ்சியிலிருந்து 23 கிலோமீட்டர் வடகிழக்கிலும் அமைந்துள்ளது. தளத்தின் புவியியல் அமைவிடம் வட அட்சரேகை 12°22'36.11" மற்றும் கிழக்கு தீர்க்கரேகை 79°31'24.56" ஆகும். பெருங்கற்கால கல்லறைகள் கொண்ட இரும்புக்கால தளம் தற்போதைய கீழ்நமண்டி கிராமத்திலிருந்து 3.27 கிலோமீட்டர் தென்மேற்கில் அமைந்துள்ளது.
# கீழ்நமண்டி தொல்லியல் களம்

## அகழாய்வு

இத்தளம் *திருவண்ணாமலை மாவட்ட வரலாற்று ஆய்வு நடுவத்தின்* செயலாளர் எஸ். பாலமுருகனின் வாயிலாக தமிழ்நாடு அரசு தொல்லியல் துறையின் கவனத்திற்கு வந்தது. இங்கு 2022-23, 2023-24 ஆகிய ஆண்டுகளில் தமிழ்நாடு அரசு தொல்லியல் துறையால் அகழாய்வு செய்யப்பட்டது. 2023இல் 55 ஏக்கர் பரப்பளவில், ரூபாய் 30 இலட்சம் செலவில் அகழாய்வு நடந்தது. ஈமப் பேழைகளும், சிகப்பு மற்றும் கருப்பு சிகப்பு பானைகளும் கண்டெடுக்கப்பட்டன. இங்கு கல் வட்டங்கள், ஈமப்பேழைகள், வாழ்வியல் இடங்கள் கண்டுபிடிக்கப்பட்டன.
# கீழ்நமண்டி தொல்லியல் களம்

## கல் வட்டங்கள்

இறந்தவரின் உடலையோ அல்லது எலும்புகளையோ சுடுமண் தொட்டிகளில் வைத்து மூடிய பின்னர் குழிகளில் புதைக்கப்பட்டன. புதைகுழிகளின் அருகே சடங்கு சார்ந்த கலையங்கள் அடுக்கி வைக்கப்பட்டு, இந்த தொட்டிகளிலும் கலையங்களிலும் இறந்தவர் பயன்படுத்திய முக்கியமான பொருட்கள் வைக்கப்பட்டு மண்ணால் மூடப்பட்டன. புதைகுழி இடங்கள் விலங்குகளின் தாக்குதலில் இருந்து பாதுகாக்கப்பட்டும், எளிதில் அடையாளம் காணக்கூடிய வகையிலும் அமைக்கப்பட்டு, அந்த இடங்களின் மேல் பெரிய கற்கள் வைக்கப்பட்டன. அந்தக் கற்களைச் சுற்றி வட்ட வடிவமாக சிறிய கற்கள் நிரப்பப்பட்டு, எல்லைப் பகுதியில் பெரிய கற்கள் புதைக்கப்பட்டன. இங்கு இது போன்ற கல் வட்டங்கள் காணப்பட்டன.
# கீழ்நமண்டி தொல்லியல் களம்

## ஈமப்பேழைகள்

இந்த கல் வட்டங்களில் ஈமப்பேழைகள் காணப்பட்டன. மொத்தம் 27 ஈமப்பேழைகள் எடுக்கப்பட்டன. அதில் 8 ஈமப்பேழைகள் மட்டுமே உடையாமல் கிடைத்தன. மற்றவை அதன் மேலே இருந்த மண்ணில் அழுத்தத்தால் நொறுங்கி இருந்தன.
# கீழ்நமண்டி தொல்லியல் களம்

## வாழ்விடம்

அருகிலேயே வாழ்விடப் பகுதியும் அகழாய்வு செய்யப்பட்டது. அங்கு இரும்புக் கசடுகள் கிடைத்தன.
# கீழ்நமண்டி தொல்லியல் களம்

## காலம்

இங்கு நடந்த அகழாய்வில் கிடைத்த கரிம பொருட்களை ஆய்வு செய்ததில் அதன் காலம் கி.மு. 17ஆம் நூற்றாண்டு என்று தெரியவந்துள்ளது.
# எஸ். நொடானி

**எஸ். நொடானி** (*S. Nottani*) என்பவர் ஒரு இந்திய திரைப்பட இயக்குநர் ஆவார். இவர் 1938 இல் முதல் மலையாள பேசும் படமான " பாலன் என்ற படத்தை இயக்கினார். இவர் ஞானாம்பிகா (1940) என்ற மலையாளத் திரைப்படத்தையும் இயக்கியுள்ளார். இவருடைய பெரும்பாலான பங்களிப்புகள் குறிப்பாக தமிழ்த் திரையுலகில் இருந்தன. இவர் சந்தனத்தேவன் (1937), சத்தியவாணி (1940), பக்த கௌரி (1941) சிவலிங்க சாட்சி (1942) இன்பவல்லி (1949) ஆகிய தமிழ்ப் படங்களை இயக்கினார்.
# எஸ். நொடானி

## திரைப்படவியல்

### மலையாளம்

- *பாலன்* (1938) ( மலையாளத்தின் முதல் பேசும் படம்)
- *ஞானாம்பிகா* (1940)
# எஸ். நொடானி

## திரைப்படவியல்

### தமிழ்

- *சந்தானதேவன்* (1937)
- *சத்யவாணி* (1940)
- *பக்த கௌரி* (1941)
- *சிவலிங்க சாட்சி* (1942)
- *இன்பவல்லி* (1949)
# எல்சுவொர்தைட்டு

**எல்சுவொர்தைட்டு** (*Ellsworthite*) என்பது (Ca,U)<sub>2</sub>(Ti,Nb,Ta)<sub>2</sub>O<sub>6</sub>(OH) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். அரிய அருமண் கனிமமான இது பீட்டாபைட்டு யுரேன்பைரோகுளோர் என்ற பெயர்களாலும் அறியப்படுகிறது. பெரும்பாலும் வட அமெரிக்காவின் வடக்குப் பகுதிகளில் காணப்படுகிறது. இது ஒரு யுரேனியம் தனிமம் மிகுந்த பைரோகுளோர் குழு கனிமமாகும். கனடிய புவியியல் ஆய்வின் ஆர்டி வி. எல்சுவொர்த்தின் பெயரால் வாக்கர் மற்றும் பார்சன்சு ஆகியோரால் பெயரிடப்பட்டது. கனிமத்தில் அதிக அளவில் யுரேனியமும் தோரியமும் நிறைந்திருப்பதால் இக்கனிமம் கதிரியக்கப் பண்பு கொண்டுள்ளது. எல்சுவொர்தைட்டு கனிமத்தில் சுமார் 17.1% யுரேனியம் உள்ளது. இதையடுத்து எல்சுவொர்தைட்டில் தோரியம் தனிமமும் உள்ளது. பெரும்பாலும் கனடா மற்றும் அலாசுகாவில் காணப்படுகிறது. முதலில் ஒண்டாரியோவின் ஐப்லாவில் கண்டுபிடிக்கப்பட்டது.
# எல்சுவொர்தைட்டு

## கட்டமைப்பு

எல்சுவொர்தைட்டின் கட்டமைப்பு கனசதுர வடிவமானது. 4/மீ 3* 2/மீ என்ற புள்ளிக்குழுவைக் கொண்டுள்ளது. இது சம அளவு கட்டமைப்பின் ஒரு பகுதியாகும். Fd3m என்ற இடக்குழுவில் ஆறெண்முக படிகமாகப் படிகமாகிறது.
# சைர்டோடாக்டைலசு பெங்குயாய்

**சைர்டோடாக்டைலசு பெங்குயாய்** (*Cyrtodactylus bengkhuaiai*) தரையில் வாழும் பல்லிச் சிற்றினம் ஆகும். இது இந்தியாவில் மட்டும் காணப்படும் அகணிய உயிரி ஆகும். சுமார் 150 ஆண்டுகளுக்கு முன்பு ஆங்கிலேய பேரரசினை எதிர்த்துப் போராடிய ஒரு மிசோ தலைவரின் பெயரால் 2021ஆம் ஆண்டில் இந்த பல்லி சிற்றினம் பெயரிடப்பட்டது.
# சைர்டோடாக்டைலசு பூபதி

**சைர்டோடாக்டைலசு பூபதி** (*Cyrtodactylus bhupathyi*) தரையில் வாழும் பல்லிச் சிற்றினம் ஆகும். இது இந்தியாவில் மட்டும் காணப்படும் அகணிய உயிரி ஆகும்.
# சைர்டோடாக்டைலசு பூபதி

## பெயரிடல்

*சை. பூதியி*யின் சிற்றினப் பெயரானது இந்திய ஊர்வனவியலாளர் சுப்பிரமணியம் பூபதி நினைவாகப் பெயரிடப்பட்டது.
# சைர்டோடாக்டைலசு பூபதி

## விளக்கம்

*சைர்டோடாக்டைலசு* பேரினத்தில் உள்ள சிற்றினங்களில் மிகவும் சிறிய பல்லி இதுவாகும்.
# தாங்கல்பெரும்புலம்

**தாங்கல்பெரும்புலம்** (*Thangalperumbulam*) இந்தியாவின்தமிழ்நாடு மாநிலத்திலுள்ள சென்னை பெருநகர நகரத்தின் வடக்கு புறநகர் கிராமப் பகுதியாகும். தாங்கல்பெரும்பாலம் என்ற பெயராலும் அழைக்கப்படுகிறது. திருவள்ளூர் மாவட்டத்தில் அமைந்த தொழில் மற்றும் குடியிருப்பு முக்கியத்துவம் வாய்ந்த கடலோர கிராமமாக இக்கிராமம் அறியப்படுகிறது. புலிகாட் பறவைகள் சரணாலயத்தின் சுற்றுச்சூழல் உணர்திறன் மண்டலத்திற்குள் இந்த வருவாய் கிராமம் இடம்பெற்றுள்ளது.
# தாங்கல்பெரும்புலம்

## நிர்வாகம்

மீஞ்சூர் ஊராட்சி ஒன்றியத்தில் உள்ள தாங்கல்பெரும்புலம் கிராம பஞ்சாயத்தின் ஒரு பகுதியாக இக்கிராமம் உள்ளது. திருவள்ளூர் மாவட்டத்தின் பொன்னேரி தாலுக்காவின் நிர்வாகத்தில் உள்ளது.
# தாங்கல்பெரும்புலம்

## அமைவிடம்

தாங்கல்பெரும்புலம் சென்னையின் வடக்கே எண்ணூர், பழவேற்காடு மற்றும் மீஞ்சூர் இடையே அமைந்துள்ளது. தாங்கல்பெரும்புலத்தில் உள்ள எண்ணூர் - பழவேற்காடு பெருவழி சாலை துறைமுகத்தை அணுகும் சாலையாகும்.
# புக்கிட் அந்தாரா பங்சா

**புக்கிட் அந்தாரா பங்சா** (ஆங்கிலம்; மலாய்: *Bukit Antarabangsa*) என்பது மலேசியா, சிலாங்கூர், அம்பாங் ஜெயா, உலு கிள்ளான் மலைப்பகுதியில் அமைந்துள்ள ஒரு நகரியம் ஆகும். பொதுவாக இந்த நகர்ப்பகுதி, பிரபலங்கள் மற்றும் அரசியல் பிரமுகர்கள் வசிக்கும் ஒரு வசதியான குடியிருப்பு புறநகர்ப் பகுதியாக நன்கு அறியப்படுகிறது. இது பெரும் கோலாலம்பூரில் மிகவும் வளம் பெற்ற பகுதிகளில் ஒன்றாகவும் புகழப்படுகிறது.  
உலு கிள்ளான் பகுதி பொதுவாக ஒரு மலைப்பாங்கான பகுதி; மற்றும் சிலாங்கூரின் நீர்ப்பிடிப்புப் பகுதியாகும். இங்கு ஏராளமான குடியிருப்பு வளாகங்கள் உள்ளன. மேலும் அந்த குடியிருப்பு வளாகங்களில் ஓரடுக்கு மனைகள் இரட்டை மொட்டை மாடி வீடுகள், கூட்டுரிமை குடியிருப்புகள் மற்றும் நடைபாதை அடுக்குமாடி குடியிருப்புகள் ஆகியவை உள்ளன.
# புக்கிட் அந்தாரா பங்சா

### ஐலேண்டு கோபுர சரிவு

இந்தப் பகுதியின் மலைப்பாங்கான நிலப்பரப்பு; மற்றும் அடிக்கடி பெய்யும் மழையின் காரணமாக, பல நிலச்சரிவுகள் ஏற்பட்டுள்ளன. நிலப்பரப்பின் குறைவான அசைவு இன்னும் இருப்பதாகத் தெரிகிறது, இருப்பினும் 1993-ஆம் ஆண்டு ஐலேண்டு கோபுரம் இடிந்து விழுந்த துர்நிகழ்வுக்குப் பிறகு அங்குள்ள குடியிருப்புகளுக்கு எந்தப் பெரிய பாதிப்பும் ஏற்படவில்லை.  
இயற்கைச் சூழலின் நடுவே அமைந்துள்ள அதன் சுற்றுச்சூழல் காரணமாக இந்தப் பகுதி பிரபலமாக உள்ளது. அத்துடன் பல பகுதிகள் எளிதாக அணுகக்கூடிய நிலையில் உள்ளன. அந்த வகையில் தாமான் மெலாவத்தி, செத்தியாவங்சா, யூகே அயிட்ஸ், தித்திவங்சா போன்றவை அருகிலுள்ள பகுதிகள் ஆகும்.
# புக்கிட் அந்தாரா பங்சா

## அருகாமை நகரங்கள்

- தாமான் ஆக்லீப்
- தாமான் மெலாவத்தி
- தாமான் புக்கிட் மூலியா
- தாமான் புக்கிட் உத்தாமா
- தாமான் புக்கிட் ஜெயா
- தாமான் வாங்சா யூகே
- புஞ்சாக் புக்கிட் உத்தாமா
- ரிவர்டேல் பூங்கா
- கம்போங் சுங்கை சேரிங்
- தாமான் ரியானா யூகே
- தாமான் கிளப் யூகே
# கருங்காலி கிராமம்

**கருங்காலி** (*Karungali*) இந்தியாவின் தமிழ்நாடு மாநிலத்திலுள்ள சென்னை பெருநகர நகரத்தின் வடக்கு புறநகர் கிராமப் பகுதியாகும். திருவள்ளூர் மாவட்டத்தில் அமைந்த ஒரு கடலோர கிராமமாக இக்கிராமம் அறியப்படுகிறது. 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கருங்காலி கிராமத்தின் மக்கள் தொகை 203 ஆகும் . கருங்காலி கிராமம் 476.78 எக்டேர் பரப்பளவைக் கொண்டுள்ளது. இதில் 97 ஆண்களும் 106 பெண்களும் இருந்தனர்.
# கருங்காலி கிராமம்

## நிர்வாகம்

மீஞ்சூர் மீஞ்சூர் ஊராட்சி ஒன்றியத்தில் உள்ள தாங்கல்பெரும்புலம் கிராம பஞ்சாயத்தின் ஒரு பகுதியாக கருங்காலி கிராமம் உள்ளது. திருவள்ளூர் மாவட்டத்தின் பொன்னேரி தாலுக்காவின் நிர்வாகத்தில் உள்ளது.
# கருங்காலி கிராமம்

## அமைவிடம்

கருங்காலி கிராமம் சென்னையின் வடக்கே எண்ணூர், பழவேற்காடு மற்றும் மீஞ்சூர் இடையே அமைந்துள்ளது. தாங்கல்பெரும்புலத்தில் உள்ள எண்ணூர் - பழவேற்காடு பெருவழி சாலை துறைமுகத்தை அணுகும் சாலையாகும்.
# காளாஞ்சி

**காளாஞ்சி** (*Kalanji*) இந்தியாவின் தமிழ்நாடு மாநிலத்திலுள்ள சென்னை பெருநகர நகரத்தின் வடக்கு புறநகர் கிராமப் பகுதியாகும். திருவள்ளூர் மாவட்டத்தில் அமைந்த ஒரு கடலோர கிராமமாக இக்கிராமம் அறியப்படுகிறது. 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, கருங்காலி கிராமத்தின் மக்கள் தொகை 260 ஆகும். இதில் 126 ஆண்களும் 134 பெண்களும் இருந்தனர். கருங்காலி கிராமம் 457 எக்டேர் பரப்பளவைக் கொண்டுள்ளது.
# காளாஞ்சி

## நிர்வாகம்

மீஞ்சூர் ஊராட்சி ஒன்றியத்தில் உள்ள காளாஞ்சி வருவாய் கிராமம் காட்டுபள்ளி கிராமத்தின் ஒரு பகுதியாக உள்ளது. திருவள்ளூர் மாவட்டத்தின் பொன்னேரி தாலுக்காவின் நிர்வாகத்தில் உள்ளது.
# காளாஞ்சி

## அமைவிடம்

காளாஞ்சி கிராமம் சென்னையின் வடக்கே எண்ணூர், பழவேற்காடு மற்றும் மீஞ்சூர் இடையே அமைந்துள்ளது. காளாஞ்சி கிராமதில் உள்ள எண்ணூர் - பழவேற்காடு பெருவழி சாலை துறைமுகத்தை அணுகும் சாலையாகும்.
# புழுதிவாக்கம், வடசென்னை

**புழுதிவாக்கம்** (*Puzhudhivakkam*) இந்தியாவின் தமிழ்நாடு மாநிலத்திலுள்ள சென்னை பெருநகர நகரத்தின் வடக்கு புறநகர் கிராமப் பகுதியாகும். திருவள்ளூர் மாவட்டத்தில் அமைந்த ஒரு கடலோர கிராமமாக இக்கிராமம் அறியப்படுகிறது. வட சென்னை அனல் மின் நிலையம், எண்ணூர் துறைமுகம் மற்றும் காட்டுபள்ளி துறைமுகம் போன்ற தொழிற்சாலைகளால் புழுதிவாக்கம் கிட்டத்தட்ட ஆக்கிரமிக்கப்பட்டுள்ளது. இதனால் குடியிருப்புகளின் எண்ணிக்கையும் குறைந்தபடியே உள்ளது.
# புழுதிவாக்கம், வடசென்னை

## நிர்வாகம்

மீஞ்சூர் ஊராட்சி ஒன்றியத்தில் உள்ள புழுதிவாக்கம் கிராமம் ஒரு வருவாய் கிராமம் ஆகும். இது காட்டுபள்ளி கிராமத்தின் ஒரு பகுதியாக உள்ளது. திருவள்ளூர் மாவட்டத்தின் பொன்னேரி தாலுக்காவின் நிர்வாகத்தில் உள்ளது.
# புழுதிவாக்கம், வடசென்னை

## அமைவிடம்

புழுதிவாக்கம் கிராமம் சென்னையின் வடக்கே எண்ணூர், பழவேற்காடு மற்றும் மீஞ்சூர் இடையே அமைந்துள்ளது. புழுதிவாக்கம் கிராமதில் உள்ள எண்ணூர் - பழவேற்காடு பெருவழி சாலை துறைமுகத்தை அணுகும் சாலையாகும். இது சென்னை பெருநகரப் பகுதியின் வடக்கு எல்லைக்கு சற்று வெளியே அமைந்துள்ளது.
# கதாசப்தசதி

**கதாசப்தசதி** என்பது பிராகிருத மொழியில் தொகுக்கப்பட்ட பேரிலக்கியம் ஆகும்.
# கதாசப்தசதி

## குறிப்பு

சாதவாகன மன்னர் ஹாலசாதவாகனனால் தொகுக்கப்பட்ட இது "ஏழு நூறு கவிதைகள்" என்ற பொருளைத் தரும் நூலாகும்.
# கதாசப்தசதி

## உள்ளடக்கம்

இது காதலையும், மக்களின் அன்றாட வாழ்க்கையையும் பற்றிய சுவாரஸ்யமான பல கவிதைகளைக் கொண்டுள்ளது. இப்பேரிலக்கியம் ஒரு சமூக வரலாற்றுப் பதிவாகக் கருதப்படுகிறது. தமிழ் இலக்கியமான குறுந்தொகைக்கு இணையானதாகக் கருதப்படுகிறது.
# குஷ்மாண்ட தேவி

**குஷ்மாண்ட தேவி** (*Kushmanda*) (சமசுகிருதம்:कुष्माण्डा])நவதுர்கைகளில் நான்காமவர் . இவரே பிரபஞ்சப் படைப்பிற்கு காரணமானவர். சூரியனின் ஆற்றலை மற்ற படைப்புகளுக்கு பகிர்ந்து அளிப்பவர். நவராத்திரி விழாவின் நான்காம் நாளில் குஷ்மாண்ட தேவிக்கான மந்திரங்கள் கூறி வணங்குபவர்.
# குஷ்மாண்ட தேவி

## குஷ்மாண்ட தேவியில் உருவப்படவியல்

பத்து தலைகளும், எட்டு கைகளும் கொண்ட குஷ்மாண்ட தேவி, கைகளில் தாமரை, திரிசூலம், சக்கரம், கமண்டலம், வாள், வில், ஈட்டி, கதாயுதம், அக்சமாலை, அமிர்த கலசம் மற்றும் இரத்தம் தாங்கியிருப்பாள். ஒரு கையை அபய முத்திரையுடன் பக்தர்களுக்கு காட்சி தருவாள். இவள் புலி வாகனத்தில் காட்சி தருவாள்.
# குஷ்மாண்ட தேவி

## தொன்மவியல்

இந்து தொன்மவியல்படி, சிவபெருமானை நோக்கி தவமிருந்த சுகேசனின் மகன்களான மாலி & சுமாலி எனும் இரு அரக்கர்களை கொல்ல, சூரிய பகவான், தனது இடத்தை விட்டு பெயர்ந்து பூமி அருகில் வந்து, மாலி & சுமாலி அரக்கர்களை தனது வெப்பக் கதிர்களால் சாம்பலாக்கினான்.
.
இதனால் கோபமடைந்த சிவன், சூரியனை தனது திரிசூலத்தால் தாக்கி மயக்கமடையச் செய்தார். சூரியன் இல்லாததால் பிரபஞ்சத்தில் இருளும் குழப்பமும் ஏற்பட்டது. பிரபஞ்சத்தை ஒழுங்குபடுத்துவதற்காக, சிவன் தனது துணைவியார் பார்வதியிடம் முறையிட்டார். பார்வதி நவ துர்கைகளில் ஒருவரான குஷ்மாண்ட தேவி அவதாரம் எடுத்து பிரபஞ்சத்தில் நெருப்பு மற்றும் ஒளி கோளத்தை உருவாக்குவதன் மூலம் சூரியனை அதனிடத்தில் நிலைநிறுத்தினார்..  
துக்கத்தால் பீடிக்கப்பட்ட சுகேசனும், காசியபரும் சிவனை அணுகினர். பார்வதியின் வழிகாட்டுதலுக்காக அவளை அணுகும்படி சிவன் அறிவுறுத்தினார். காசியபர், அதிதி உடன் சேர்ந்து, சூரியனின் மறுமலர்ச்சிக்காக அவளிடம் முறையிட்டார். பார்வதி இரண்டு பானைகளை வெளியே கொண்டு வந்தார், அவற்றில் ஒன்று காசியபர் தனது துறவற சக்தியால் இரத்தத்தால் நிரப்பப்பட்டது. மற்றொன்று அமிர்தத்தால் நிரப்பப்பட்டது. காசியபரை சூரியனுக்கு அமிர்த கலயத்தை வழங்க அறிவுறுத்தினார். இதனால் சூரியன் உயிர்ப்பித்தார்.  
சுகேசனும் அவரது மனைவி தேவவதியும் தங்கள் மகன்களான மாலி மற்றும் சுமாலியின் சாம்பலை பார்வதிக்கு வழங்கினர். பார்வதி தேவவதியின் வயிற்றில் ஒரு முட்டையை வைத்தார், அதிலிருந்து அவளுடைய அசுர சந்ததியினர் மீண்டும் பிறந்தனர். குஷ்மந்தா தேவி சூரிய மண்டலத்தில் வசிக்க வேண்டும் என்றும், அதனால் அவள் தொடர்ந்து பிரகாசத்தை அளித்து சூரியனின் இயக்கங்களை வழிநடத்த முடியும் என்றதை சூரியன் கேட்டுக் கொண்டார்.
# குஷ்மாண்ட தேவி

## இதனையும் காண்க

- நவராத்திரி நோன்பு
- நவ துர்கைகள்
- சைலபுத்ரி
- சந்திரகாந்தா
# சைர்டோடாக்டைலசு கொலிகாலெனென்சிசு

**சைர்டோடாக்டைலசு கொலிகாலெனென்சிசு** (*Cyrtodactylus collegalensis*) தரையில் வாழும் பல்லிச் சிற்றினம் ஆகும். கொல்லேகல் தரைப் பல்லி அல்லது காட்டுப் புள்ளிப் பல்லி என்றும் அழைக்கப்படும் *சை. கொலிகாலெனென்சிசு*, தென்னிந்தியாவில், மேற்குத் தொடர்ச்சி மலைகள் மற்றும் கிழக்குத் தொடர்ச்சி மலைகளின் சந்திப்பில், மைசூர் மலைகளிலும் அதைச் சுற்றியுள்ள பகுதிகளிலும் காணப்படுகிறது. சமீபத்திய வகைப்பாட்டியல் ஆய்வுகளின்படியும் மரபணு ஆய்வுகள் மூலமும், முன்னர் கூறப்பட்ட இனம் உண்மையில் பரவலான *சைர்டோடாக்டைலசு* பேரினத்தின் துணைப்பேரினமாகும் என்பதைக் காட்டுகிறது. இது பெரும்பாலும் காட்டுப் புள்ளிப் பல்லியுடன் (*சைர்டோடாக்டைலசு இசுபெசியோசசு*) ஒத்த இனமாக இருக்கலாம் என கருதப்படுகிறது.
# சைர்டோடாக்டைலசு கொலிகாலெனென்சிசு

## வாழிடம்

**சை. கொலிகாலெனென்சிசு** முதன்மையாக தரையில் வாழும், அடர்த்தியான இலைக் குப்பைகளுக்கு அடியில் ஒளிந்து கொள்ளும் பல்லி இனமாகும். இவை இரவு நேர விலங்காகவும், பூச்சி உண்ணியாகும் முட்டையிட்டு இனப்பெருக்கம் செய்யும் விலங்காக அறியப்படுகிறது. இவை காடுகளில், வறண்ட, கலப்பு அல்லது ஈரமான நிலத்தில், முக்கியமாக மலைப்பாங்கான பகுதிகளில் வாழ்கின்றன.
# சைர்டோடாக்டைலசு கொலிகாலெனென்சிசு

## பரவல்

தெற்கு கர்நாடகாவில் உள்ள பி. ஆர். மலைகளிலிருந்து 1870ஆம் ஆண்டு இப்பல்லி சிற்றினம் விவரிக்கப்பட்டது. பவுலெங்கர் இதை *சைர்டோடாக்டைலசு நெபுலோசசு*டன் ஒத்ததாகக் கருதினார். பின்னர் இது மகாராட்டிரா, கருநாடகம், கேரளா, தமிழ்நாடு உள்ளிட்ட மாநிலங்களின் சந்திப்பிலும், கிழக்குத் தொடர்ச்சி மலைகள், மேற்குத் தொடர்ச்சி மலைகளின் அருகிலுள்ள மலைத்தொடர்களில் காணப்பட்டதாகக் கூறப்படுகிறது. இலங்கையில், அதன் இருப்பு சந்தேகத்திற்குரியதாகக் கருதப்படுகிறது.
# ஈச்சன்குழி

**ஈச்சன்குழி** (*Echankuzhi*) இந்தியாவின் தமிழ்நாடு மாநிலத்திலுள்ள சென்னை பெருநகர நகரத்தின் வடக்கு புறநகர் கிராமப் பகுதியாகும். சென்னையின் வடக்கே மணலி புதுநகரில் இந்த குடியிருப்புப் பகுதி உள்ளது. அக்டோபர் 2011 ஆம் ஆண்டு அக்டோபர் மாதத்தில் முந்தைய இடையன்சாவடி கிராம பஞ்சாயத்து பெருநகர சென்னை மாநகராட்சியுடன் இணைக்கப்பட்டு, இப்பகுதி பெருநகர சென்னை மாநகராட்சியின் அதிகார வரம்பிற்குள் வந்தது. ஈச்சன்குழி பெருநகர சென்னை மாநகராட்சியுடன் இணைக்கப்பட்டிருந்தாலும், அது திருவள்ளூர் மாவட்டத்தில் உள்ள திருவொற்றியூர் தாலுகாவின் ஒரு பகுதியாகவே 2018 ஆம் ஆண்டு ஆகத்து மாதம் 15 ஆம் தேதி வரை உள்ளது.
# ஈச்சன்குழி

## அமைவிடம்

ஈச்சன்குழி கிழக்கு மற்றும் தெற்கில் திருவொற்றியூருடன் வடசென்னையின் மணலியில் அமைந்துள்ளது.
மாத்தூர், மாதவரம், ஆண்டார்குப்பம், மணலி புதுநகர், கொசப்பூர், எண்ணூர் ஆகியவை மற்ற அண்டை பகுதிகளில் அடங்கும்.
# மூக்கு எச்சவாய் நீளம்

**மூக்கு எச்சவாய் நீளம்** (*Snout–vent length*) என்பது இருவாழ்விகள்/ஊர்வன போன்றவற்றின் மூக்கின் நுனியிலிருந்து எச்சவாய் (துவாரம்) வரை எடுக்கப்பட்ட ஒரு உருவவியல் அளவீடு ஆகும். இது இருவாழ்விகள்/ஊர்வனவற்றில் எடுக்கப்படும் மிகவும் பொதுவான அளவீடாகும். இது அனைத்து நீர்நில வாழ்வன, லெபிடோசர்கள், முதலைகளுக்கும் பயன்படுத்தப்படுகிறது (ஆமைகளுக்கு, பரிசைமூடி நீளம், மார்புப்பரிசம் நீளம் இதற்குப் பதிலாகப் பயன்படுத்தப்படுகின்றன). விலங்கு போராட்டச்சூழலில் உள்ளதா அல்லது சாதாரணமான சூழலில் இருக்கிறதா (உயிருடன் இருந்தால்), அல்லது பாதுகாக்கப்பட்ட மாதிரியாக இருந்தால் பல்வேறு காரணிகளைப் பொறுத்து மூக்கு எச்சவாய் நீளம் வேறுபடுவதை அறியலாம். புதைபடிவங்களுக்கு, முன் வால் நீளம் போன்ற ஒரு எலும்பமைப்பியல் தொடர்பு பயன்படுத்தப்படுகிறது. எடை மற்றும் உடல் நிலையுடன் இணைந்தால், மூக்கு எச்சவாய் நீளம் வயது மற்றும் பாலினத்தைக் கண்டறிய உதவும்.
# மூக்கு எச்சவாய் நீளம்

## பயன்பாடுகள்

குறிப்பாக இளம் விலங்குகளில் வால்கள் பெரும்பாலும் காணாமல் போவதாலோ அல்லது இல்லாமலோ இருப்பதால், மூக்கு எச்சவாய் நீளம், மொத்த நீளத்தை விட மாறாததாகக் காணப்படுகிறது. முதலைகளின் விடயத்தில் கூட, வால் நுனிகள் காணாமல் போகலாம்.
# மூக்கு எச்சவாய் நீளம்

## செயல்முறை

மூக்கு எச்சவாய் நீளத்தினை அளவிட இடுக்குமானி அல்லது எண்ணிம இடுக்குமானியினைப் பயன்படுத்தி எடுக்கப்படலாம்.  
அளவீடு எடுக்கப்படும்போது விலங்கை நிலைநிறுத்த பல்வேறு சாதனங்கள் பயன்படுத்தப்படுகின்றன. அதாவது பாம்பு குழாய், "மேண்டர் மேஷர்", அல்லது "சாலமண்டர் குச்சி".
# கமண்டலம்

வின் பித்தளை கமண்டலம்]]
கமண்டலத்தை ஏந்தியிருக்கும் காட்சி]]
வின் வலப்புறத்தில் உள்ள கமண்டலம்]]
**கமண்டலம்** (சமசுகிருதம்:कमण्डलु) பரத கண்ட ரிஷிகள், சாதுக்கள் மற்றும் யோகிகள் தங்களின் பூசைகளுக்கும், நீர் அருந்துவதற்கும், நீர் சேமித்து வைத்திருப்பதற்குமான நீள்வட்ட பாத்திரம் ஆகும். இது உலர்ந்த பூசணி அல்லது தேங்காய் ஓடு அல்லது செம்பு உலோகத்தினால் ஆனது. இதனை ஏந்தி செல்வதற்கு வசதியாக அரைக்கோள வடிவ கைப்பிடி பொருத்தப்பட்டிருக்கும். மேலும் கமண்டலத்திலிருந்து நீரை வெளியேற்றுவதற்கு செம்பு அல்லது மரத்தினால் மூக்கு போன்ற குழாய் பொருத்தப்பட்டிருக்கும்.  
செம்பு உலோகம் உபயோகத்திற்கு வருவதற்கு முன்னர், புரச மரத்தின் பட்டைகளை உரித்து நீக்கிய மரத்தண்டில் செய்த கமலண்டலங்களை பயன்படுத்தினர் என்ற விவரம் குறுந்தொகை 156வது பாடலில் பாண்டியன் ஏனாதி நெடுங்கண்ணனார் கீழ்கண்டவாறு பாடியுள்ளார்.
:''செம்பூ முருக்கின் நல்நார் களைந்து
:தண்டோடு பிடித்த தாழ் கமண்டலத்து''
இங்கு முருக்கு என்பது புரச மரம் ஆகும்.  
கமண்டலம் இந்து சமயத் துறவியின் அடையாளமாகக் கருதப்படுகிறது. மேலும் சமணத் துறவிகளாலும், சில போதிசத்துவர்களின் சித்தரிப்புகளிலும் கமண்டலம் பயன்படுத்தப்படுகிறது.
# கமண்டலம்

## தயாரிக்கும் முறை

கமண்டலத்தை செப்பு உலோகம், களிமண், மரம் மற்றும் உலர்ந்த பூசணிக்காய், பரங்கிக்காய் உள்ளிட்ட பல்வேறு பொருட்களால் செய்யலாம். கமண்டலம் செய்ய ஒரு பழுத்த பூசணிக்காயைப் பறித்து, உட்புற தசைப்பற்றுகள் மற்றும் விதைகள் நீக்கி சுத்தம் செய்யப்படுகிறது. பின் இதன் கெட்டியான வெளிப்புற ஓட்டைக் கொண்டு கமண்டலமாகப் பயன்படுத்தப்படுகிறது.  
இது ஆன்மீகத்தில் ஒரு நபரிடமிருந்து அகங்காரம் நீக்குவதாக அறியப்படுகிறது. பழுத்த பூசணிக்காய் நபரைக் குறிக்கிறது, தசைப் பகுதிகள் மற்றும் விதைகள் அகங்காரம் ஆகும். இவ்வாறு சதை மற்றும் விதைகள் நீக்கி சுத்தம் செய்வது அகங்காராம் நீக்குவதைக் குறிக்கிறது. மேலும் தன்னை அறிய ஒரு குறியீடாக உள்ளது.
# புதுநாப்பாளையம்

**புதுநாப்பாளையம்** (*Pudhunaappaalayam*) இந்தியாவின் தமிழ்நாடு மாநிலத்திலுள்ள சென்னை பெருநகர நகரத்தின் வடக்கு புறநகர் கிராமப் பகுதியாகும். சென்னையின் வடக்கே மணலி புதுநகரில் இந்த குடியிருப்புப் பகுதி உள்ளது. 2011 ஆம் ஆண்டு அக்டோபர் மாதத்தில் முந்தைய இடையன்சாவடி கிராம பஞ்சாயத்து பெருநகர சென்னை மாநகராட்சியுடன் இணைக்கப்பட்டு, இப்பகுதி பெருநகர சென்னை மாநகராட்சியின் அதிகார வரம்பிற்குள் வந்தது. புதுநாப்பாளையம் பெருநகர சென்னை மாநகராட்சியுடன் இணைக்கப்பட்டிருந்தாலும், அது திருவள்ளூர் மாவட்டத்தில் உள்ள திருவொற்றியூர் தாலுகாவின் ஒரு பகுதியாகவே 2018 ஆம் ஆண்டு ஆகத்து மாதம் 15 ஆம் தேதி வரை இருந்தது.
# புதுநாப்பாளையம்

## அமைவிடம்

புதுநாப்பாளையம் கிழக்கு மற்றும் தெற்கில் திருவொற்றியூருடன் வடசென்னையின் மணலியில் அமைந்துள்ளது. மாத்தூர், மாதவரம், ஆண்டார்குப்பம், மணலி புதுநகர், கொசப்பூர், எண்ணூர் ஆகியவை மற்ற அண்டை பகுதிகளில் அடங்கும்.
# பழையநாப்பாளையம்

**பழையநாப்பாளையம்** (*Pazhayanaappaalayam*) இந்தியாவின் தமிழ்நாடு மாநிலத்திலுள்ள சென்னை பெருநகர நகரத்தின் வடக்கு புறநகர் கிராமப் பகுதியாகும். சென்னையின் வடக்கே மணலி புதுநகரில் இந்த குடியிருப்புப் பகுதி உள்ளது. 2011 ஆம் ஆண்டு அக்டோபர் மாதத்தில் முந்தைய இடையன்சாவடி கிராம பஞ்சாயத்து பெருநகர சென்னை மாநகராட்சியுடன் இணைக்கப்பட்டு, இப்பகுதி பெருநகர சென்னை மாநகராட்சியின் அதிகார வரம்பிற்குள் வந்தது. பழையநாப்பாளையம் பெருநகர சென்னை மாநகராட்சியுடன் இணைக்கப்பட்டிருந்தாலும், அது திருவள்ளூர் மாவட்டத்தில் உள்ள திருவொற்றியூர் தாலுகாவின் ஒரு பகுதியாகவே 2018 ஆம் ஆண்டு ஆகத்து மாதம் 15 ஆம் தேதி வரை இருந்தது. பழையநாப்பாளையமானது, மீஞ்சூர் நோக்கிச் செல்லும் திருவொற்றியூர்-பொன்னேரி-பஞ்செட்டி சாலையில், சென்னை மாவட்ட எல்லை மற்றும் பெருநகர சென்னை மாநகராட்சியின் கடைசி புறநகர்ப் பகுதியாகும்.
# பழையநாப்பாளையம்

## அமைவிடம்

பழையநாப்பாளையம் கிழக்கு மற்றும் தெற்கில் திருவொற்றியூருடன் வடசென்னையின் மணலியில் அமைந்துள்ளது. மாத்தூர், மாதவரம், ஆண்டார்குப்பம், மணலி புதுநகர், கொசப்பூர், எண்ணூர் ஆகியவை மற்ற அண்டை பகுதிகளில் அடங்கும்.
# கண்ணியம்மன்பேட்டை

**கண்ணியம்மன்பேட்டை** (*Kanniammanpettai *) இந்தியாவின் தமிழ்நாடு மாநிலத்திலுள்ள சென்னை பெருநகர நகரத்தின் வடக்கு புறநகர் கிராமப் பகுதியாகும். சென்னையின் வடக்கே மணலி புதுநகரில் இந்த குடியிருப்புப் பகுதி உள்ளது. 2011 ஆம் ஆண்டு அக்டோபர் மாதத்தில் முந்தைய கடப்பாக்கம் கிராம பஞ்சாயத்து பெருநகர சென்னை மாநகராட்சியுடன் இணைக்கப்பட்டு, இப்பகுதி பெருநகர சென்னை மாநகராட்சியின் அதிகார வரம்பிற்குள் வந்தது. கண்ணியம்மன்பேட்டை பெருநகர சென்னை மாநகராட்சியுடன் இணைக்கப்பட்டிருந்தாலும், அது திருவள்ளூர் மாவட்டத்தில் உள்ள திருவொற்றியூர் தாலுகாவின் ஒரு பகுதியாகவே 2018 ஆம் ஆண்டு ஆகத்து மாதம் 15 ஆம் தேதி வரை இருந்தது.
# கண்ணியம்மன்பேட்டை

## அமைவிடம்

கண்ணியம்மன்பேட்டை கிழக்கு மற்றும் தெற்கில் திருவொற்றியூருடன் வடசென்னையின் மணலியில் அமைந்துள்ளது. மாத்தூர், மாதவரம், ஆண்டார்குப்பம், மணலி புதுநகர், கொசப்பூர், எண்ணூர் ஆகியவை மற்ற அண்டை பகுதிகளில் அடங்கும்.
# எலந்தஞ்சேரி

**எலந்தஞ்சேரி** (*Elandhanjery *) இந்தியாவின் தமிழ்நாடு மாநிலத்திலுள்ள சென்னை பெருநகர நகரத்தின் வடக்கு புறநகர் கிராமப் பகுதியாகும். சென்னையின் வடக்கே மணலி புதுநகரில் இந்த குடியிருப்புப் பகுதி உள்ளது. 2011 ஆம் ஆண்டு அக்டோபர் மாதத்தில் முந்தைய சடையங்குப்பம் கிராம பஞ்சாயத்து பெருநகர சென்னை மாநகராட்சியுடன் இணைக்கப்பட்டு, இப்பகுதி பெருநகர சென்னை மாநகராட்சியின் அதிகார வரம்பிற்குள் வந்தது. எலந்தஞ்சேரி பெருநகர சென்னை மாநகராட்சியுடன் இணைக்கப்பட்டிருந்தாலும், அது திருவள்ளூர் மாவட்டத்தில் உள்ள திருவொற்றியூர் தாலுகாவின் ஒரு பகுதியாகவே 2018 ஆம் ஆண்டு ஆகத்து மாதம் 15 ஆம் தேதி வரை இருந்தது.
# எலந்தஞ்சேரி

## அமைவிடம்

எலந்தஞ்சேரி கிழக்கு மற்றும் தெற்கில் திருவொற்றியூருடன் வடசென்னையின் மணலியில் அமைந்துள்ளது. மாத்தூர், மாதவரம், ஆண்டார்குப்பம், மணலி புதுநகர், கொசப்பூர், எண்ணூர் ஆகியவை மற்ற அண்டை பகுதிகளில் அடங்கும்.
# தாமான் சன்தெக் எம்ஆர்டி நிலையம்

**தாமான் சன்தெக் எம்ஆர்டி நிலையம்** (ஆங்கிலம்: *Taman Suntex MRT Station*; மலாய்: *Stesen MRT Taman Suntex*) என்பது மலேசியா, கோலாலம்பூர், செராஸ், தாமான் சன்தெக் *(Taman Suntex)* பண்டார் துன் ரசாக் மக்களவைத் தொகுதியில் உள்ள ஒரு நிலத்தடி விரைவுப் போக்குவரத்து (**MRT**) நிலையம் ஆகும். இந்த நிலையம் கிள்ளான் பள்ளத்தாக்கு பெரும் விரைவு போக்குவரத்து (**KVMRT**) காஜாங் எம்ஆர்டி வழித்தடத்தின் நிலையங்களில் ஒன்றாகும்.  
இந்த நிலையம் தற்போது மலேசிய கூட்டரசு சாலை 1 - செராஸ் சாலையின் செராஸ் சென்ட்ரல் பேரங்காடிக்கு *(Cheras Sentral Shopping Mall)* அருகில் உள்ளது. அத்துடன் &nbsp;செராஸ்–காஜாங் விரைவுச்சாலை வடக்கு முனையின் கோலாலம்பூர்-சிலாங்கூர் எல்லைக்கு அருகிலும் உள்ளது.  
தாமான் சன்தெக் எம்ஆர்டி நிலையம்; செராஸ்–காஜாங் விரைவுச்சாலையில் &nbsp;*(Cheras–Kajang Expressway)* உலு லங்காட் பரிமாற்றச் சாலை; காஜாங் பத்து 9 சுங்கச்சாவடி; மற்றும் தாமான் சன்தெக் பகுதிகளில் அமைந்துள்ளது. தாமான் சன்தெக் *(Taman Suntex)* என்பதில் **தாமான்** என்பது ஒரு குடியிருப்பு பகுதியைக் குறிப்பதாகும்; மலாய் மொழியில் **பூங்கா** என பொருள்படும். மலேசியாவில் புறநகர்க் குடியிருப்புப் பகுதிகளை 'தாமான்' என குறிப்பிடுகிறார்கள்.
# தாமான் சன்தெக் எம்ஆர்டி நிலையம்

## காஜாங் வழித்தடம்

**காஜாங் வழித்தடம்** அல்லது **காஜாங் எம்ஆர்டி வழித்தடம்** (ஆங்கிலம்: *Kajang Line* அல்லது *MRT Kajang Line* அல்லது *Kelana Jaya Komuter Line;* என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் பெரும் விரைவு தொடருந்து வழித்தடம் (*Mass Rapid Transit Line*) (**MRT**) ஆகும்.  
கிளானா ஜெயா இலகு விரைவு தொடருந்து வழித்தடத்திற்கு (*LRT Kelana Jaya Line*) (**LRT**) பிறகு கிள்ளான் பள்ளத்தாக்கு பகுதியில் உருவாக்கப்பட்ட இரண்டாவது முழு தானியங்கி மற்றும் ஓட்டுநர் இல்லாத தொடருந்து அமைப்பு ஆகும்.
# தாமான் சன்தெக் எம்ஆர்டி நிலையம்

## பொது

சுங்கை பூலோ - காஜாங் எம்ஆர்டி வழித்தடத்தின் இரண்டாம் கட்ட நடவடிக்கையின் கீழ் மியூசியம் நெகாரா எம்ஆர்டி நிலையம் - காஜாங் தொடருந்து நிலையம் வரையில் கட்டப்பட்ட 19 நிலையங்களில் தாமான் சன்தெக் எம்ஆர்டி நிலையமும் ஒன்றாகும்; 17 சூலை 2017-ஆம் திகதி திறக்கப்பட்டது.  
தாமான் சன்தெக் எம்ஆர்டி நிலையம் உயர்த்தப்பட்ட நிலையம் ஆகும். இந்த நிலையம் பெரும்பாலான செராஸ் புறநகர்ப் பகுதிகளுக்குச் சேவை செய்கிறது. கட்டுமானத்தின் போது இந்த நிலையம் தற்காலிகமாக பீனிக்ஸ் பிளாசா நிலையம் *(Phoenix Plaza Station)* என்று பெயரிடப்பட்டது.
# தாமான் சன்தெக் எம்ஆர்டி நிலையம்

## நிலைய அமைப்பு

இந்த நிலையம், காஜாங் வழிதடத்தில் உள்ள பெரும்பாலான உயர்மட்ட நிலையங்களைப் போலவே  
இந்த நிலையம் இரண்டு நிலைகளைக் கொண்ட காஜாங் எம்ஆர்டி வழிதடத்தின் நிலையான உயர்த்தப்பட்ட நிலைய வடிவமைப்பைக் கொண்டுள்ளது. இருப்பினும், பெரும்பாலான உயர்த்தப்பட்ட நிலையங்களைப் போலல்லாமல், இந்த நிலையம் இணைப்புவழி மட்டத்திற்கு மேலே பாதுகாப்பான பக்க நடைமேடைகளைக் கொண்ட ஒரு தீவு மேடையைக் கொண்டுள்ளது. இதேபோன்ற அமைப்பைக் கொண்ட பிற எம்ஆர்டி நிலையங்கள்:
- சுங்கை பூலோ தொடருந்து நிலையம்
- பிலியோ டாமன்சாரா எம்ஆர்டி நிலையம்
- காஜாங் தொடருந்து நிலையம்  
இந்த நிலையத்தில் இரட்டை வழிதடத்துடன் இரண்டு பாதுகாப்பான பக்க நடைமேடைகள்; மற்றும் தரை மட்டத்திற்கும் நடைமேடை மட்டத்திற்கும் இடையில் பயணச்சீட்டு வழங்கும் வசதியுடன் கூடிய ஒற்றை இணைப்புவழி வசதிகள் உள்ளன. நிலையத்தின் அனைத்து தளநிலைகளும் மின்தூக்கிகள், படிக்கட்டுகள் மற்றும் நகரும் படிக்கட்டுகள் மூலம் இணைக்கப்பட்டுள்ளன.  
**<small>பக்க நடைமேடை</small>**  
| **L1** | **இணைப்புவழி** | கட்டண வாயில்கள், பயணச்சீட்டு இயந்திரங்கள், வாடிக்கையாளர் சேவை அலுவலகம், நிலையக் கட்டுப்பாடு, கடைகள், பாதசாரி மேம்பாலம் (→) நுழைவாயில் C வழியாக லெய்சர் மால் மற்றும் எக்கோ செராஸ் மால் |  |
| --- | --- | --- | --- |
| **G** | **தரை மட்டம்** | நுழைவாயில் A (→) நுழைவாயில் B (→) தனியார் வாடகை ஊர்திகள் நிறுத்துமிடம் (→) செராஸ் சாலை | } |
# தாமான் சன்தெக் எம்ஆர்டி நிலையம்

## வெளியேறும் வழிகள் - நுழைவாயில்கள்

இந்த நிலையத்தில் ஒரே ஒரு நுழைவாயில் மட்டுமே உள்ளது. நிலையத்தின் ஊட்டி பேருந்து *(Feeder Bus)* மையத்திலிருந்து நிலையப் பகுதிக்குள் உள்ள நுழைவாயில் A வழியாக ஊட்டி பேருந்துகள் இயக்கப்படுகின்றன.  
| நுழைவாயில் | இடம் | இலக்கு | தோற்றம் |
| --- | --- | --- | --- |
| **<span>A</span>** | **கினபாலு சாலை** | பேருந்து முனையம், தனியார் வாடகை ஊர்திகள் நிறுத்துமிடம், தாமான் சன்தெக் சாலை | } |
# தாமான் சன்தெக் எம்ஆர்டி நிலையம்

## பேருந்து சேவைகள்

**தாமான் சன்தெக் எம்ஆர்டி நிலையத்தின் பேருந்து சேவைகள்**  
| **தாமான் சன்தெக் எம்ஆர்டி** | தாமான் கெமசகாயா / தாமான் செரி முஜுர் | தாமான் சன்தெக் சாலை / பத்து 9 செராஸ் | } |
| --- | --- | --- | --- |
# தாமான் சன்தெக் எம்ஆர்டி நிலையம்

## பிற பேருந்து சேவைகள்

தாமான் சன்தெக் எம்ஆர்டி நிலையம் வேறு சில பேருந்து சேவைகளுக்கான அணுகலையும் வழங்குகிறது.  
இந்த பேருந்து நிறுத்தம் ஜாலான் தாமான் சன்தெக் - ஜாலான் கிஜாங் போக்குவரத்து விளக்கு சந்திப்புக்கு அருகில் அமைந்துள்ளது; நிலையத்தை அடைய சுமார் 500 மீட்டர் நடந்து செல்ல வேண்டும்.  
**தாமான் சன்தெக் எம்ஆர்டி நிலையம்**  
| - | ரேபிட் கேஎல் | காஜாங் நிறுத்தம் | லெபோ புடு நிறுத்தம் | ரெக்கோ சென்ட்ரல்; காஜாங் நகரம்
காஜாங் அரங்கம்  
சுங்கை ஜெர்னே  
புக்கிட் டுக்குங்  
செராஸ்–காஜாங் விரைவுச்சாலை  
தாமான் சன்தெக்  
தாமான் கோனாட்  
தாமான் மிடா | (→) கோலாலம்பூர் - காஜாங் |
| --- | --- | --- | --- | --- | --- |
| ரேபிட் கேஎல் | தாமான் கோத்தா செராஸ் 1 (பத்து 10 செராஸ் பேருந்து நிறுத்தம்) | பாங்சுன், உலு லங்காட் / சுங்கை லூய் | செரி ராயா  
செராஸ்–காஜாங் விரைவுச்சாலை  
தாமான் சன்தெக் | பாங்சுன் - சுங்கை லூய் ஆகிய இடங்களுக்கு தனித்தனியாக பேருந்துகள் | } |
# தாமான் சன்தெக் எம்ஆர்டி நிலையம்

## காட்சியகம்

**தாமான் சன்தெக் எம்ஆர்டி நிலையம் (2023)**
# பட்டாம்பி - 47

**பட்டாம்பி - 47** *(PTB 47), வேளாண் பெயர்; **நீரஜா** (Neeraja), முன்மொழிவு எண்; (IET 11525)* தென்னிந்தியாவின் கேரள மாநில பாலக்காடு மாவட்டம், பட்டாம்பியில் அமைந்துள்ள "மண்டல வேளாண் ஆராய்ச்சி நிலையம்", 1990 ஆம் ஆண்டு வெளியிட்ட இந்த நெல் இரத்தை பொதுவாக **நீரஜா** எனும் வேளாண் பெயரில் அழைக்கப்படுகிறது.
# பட்டாம்பி - 47

## பின்னணி

நீண்ட கால அளவில் அறுவடைக்கு தயாராகும் இந்த நெல் வகை, 160 - 180 நாட்களில் முதிர்வடைவதாக கருதப்படுகிறது. இந்நெல் இரகத்தின் அரிசி, குறுகிய மற்றும் தடித்த, சிவப்பு நிறமாகும். ஒளிக்கூர் திறன் பெற்ற இது, குறைந்த உரமிடுதலின் கீழ் அதிக கூலங்களும் மற்றும் கூளங்களும் விளைச்சல் மூலம் உற்பத்தி செய்யும் திறன் கொண்டது. செடிப்பேன் மற்றும் பழுப்பு நிறத் தத்துப்பூச்சிகளுக்கு அதிக எதிர்ப்புத் திறன் கொண்ட இது, பித்தப்பை பூச்சி, தண்டு துளைப்பான் மற்றும் இலையுறை கருகல் நோய்க்கு மிதமான எதிர்ப்புத் திறன் கொண்டது. மேலும் கரிங்கோரை சாகுபடிக்கு ஏற்றதாக கருதப்படும் இந்நெல் இரகம், சனவரி நடுப்பகுதி வரை நீர் வழங்கல் உறுதி செய்யப்பட்ட பகுதிகளில் பயிரிடலாம் எனவும் கூறப்படுகிறது.
# ஸ்கந்தமாதா

**ஸ்கந்தமாதா** (*Skandamata*) (சமசுகிருதம்:स्कन्दमाता) *ஸ்கந்தன்* எனும் கார்த்திகேயனின்தாயும், பார்வதியின் அம்சமான நவ துர்கைகளில் ஐந்தாமவர். நவராத்திரி விழாவின் ஐந்தாம் நாளில் பக்தர்களால் ஸ்கந்தமாதா வழிபடப்படுகிறார்.
# ஸ்கந்தமாதா

## சிற்பவியல்

நான்கு கைகளும், நெற்றிக்கண் உள்ளிட்ட மூன்று கண்களும் கொண்ட ஸ்கந்தமாதா சிங்கத்தை வாகனமாகக் கொண்டவர். இடது கையில் அபய முத்திரையுடன் காட்சியளிக்கும் ஸ்கந்தமாதா தொடையில் ஆறுமுகம் கொண்ட ஸ்கந்தனை அமர்த்திக்கொண்டு, மற்றொரு கையால் வில் ஏந்தியுள்ளார்..மேலும் பிற இரண்டு கைகளில் தாமரை மலர்களை ஏந்தியுள்ளார். சில நேரங்களில் இம்மாதாவை *பத்மாசினி* என்றும் அழைப்பர்.
# ஸ்கந்தமாதா

## புராணக் கதை

சிவ புராணத்தின்படிசிவன்-பார்வதி திருமணம் முடிந்த பிறகு, கயிலை மலையில் இருவரும் ஆயிரக்கணக்கான ஆண்டுகளாக தொடர்ந்து நடனம் ஆடுகின்றனர். இதனால் தாரகன் தலைமையிலான அரக்கர்கள் சிவ பயமின்றி தேவர்கள் மீது போர் தொடுத்து தேவலோகத்தை விட்டு விரட்டுகின்றனர்.  
விஷ்ணு, பிரம்மன் தலைமையில் தேவர்கள் சிவ-பார்வதி நடனமாடும் கயிலை மலைக்கு சென்று தாரகன் முதலிய அரக்கர்களை கொல்ல் கோரிக்கை வைத்தனர். அப்போது சிவபெருமான் நெற்றிக் கண்ணிலிருந்து வெளிப்பட்ட அக்னி கங்கை ஆற்றில் விழுந்தது.பார்வதியின் அம்சமான ஸ்கந்தமாதா சிவ பெருமானின் விந்துவை விழுங்கியதால் ஸ்கந்தன் எனும் கார்த்திகேயன் பிறந்தார்.ஸ்கந்தன் வளர்ந்த பிறகு தாரகன் முதலிய அரக்கர்களை வென்று தேவர்களுக்கு மீண்டும் தேவலோகத்தை திரும்ப அளித்தார்.
# புரோன்கோசெலா

**புரோன்கோசெலா** (*Bronchocela*) என்பது *அகாமிடே* குடும்பத்தைச் சேர்ந்த ஆசிய பல்லிகளின் பேரினம் ஆகும். பொதுவாக இரத்தம் உறிஞ்சி, முகடுப் பல்லிகள், காட்டுப் பல்லிகள் என்று அழைக்கப்படுகின்றன.
# புரோன்கோசெலா

## சிற்றினங்கள்

*புரோன்கோசெலா* என்ற பேரினத்தில் 15 சிற்றினங்கள் உள்ளன. இவை:
| *புரோன்கோசெலா பர்மானா* -பர்மிய பச்சை தலைப் பல்லி | தெற்கு மியான்மர், தாய்லாந்து, மலாய் தீபகற்பம் |
| --- | --- |
| *புரோன்கோசெலா செலிபென்சிசு* கிரே, 1845-சுலவேசி இரத்த உறிஞ்சி | இந்தோனேசியா |
| *புரோன்கோசெலா கிறிசுடெல்லா* (குல், 1820) -பச்சை நிறப் பல்லி | மலேசியா (மேற்கு மலேசியா மற்றும் போர்னியோ) சிங்கப்பூர், இந்தோனேசியா, பிலிப்பீன்சு, (பலவான், காலமியன் தீவுகள், பனாய், லுசோன்) தெற்கு தாய்லாந்து, மற்றும் தெற்கு மியான்மர் (டெனாசெரிம் மலைகள்). |
| *புரோன்கோசெலா சயனோபல்பெப்ரா* சந்திரமௌலி உள்ளிட்டோர், 2023 | இந்தியா (நிக்கோபார் தீவுகள்) |
| புரோன்கோசெலா டேனியலி, (திவாரி & பிசுவாசு, 1973) -டேனியல் இரத்த பல்லி | பெரும் நிக்கோபார் தீவு, இந்தியா. |
| *புரோன்கோசெலா கெயேக்கி* (முல்லர், 1928)-சுமாத்திரா இரத்தப் பல்லி | இந்தோனேசியா |
| *புரோன்கோசெலா ஜீபாட்டா*, துமெரில் & பைப்ரோன், 1837-மனித வனப் பல்லிகள் | இந்தோனேசியா, தாய்லாந்து, கம்போடியா, பிலிப்பீன்சு |
| *ப்ரோன்சோசேலா மர்மோராட்டா* கிரே, 1845-பளிங்கு முகடு பல்லி | பிலிப்பீன்சு |
| *புரோன்கோசெலா நிகோபாரிகா* சந்திரமௌலி, ஆதிகாரி, அமரசிங்க & அபினவந்தோ, 2023 | இந்தியா (நிக்கோபார் தீவுகள்) |
| *புரோன்கோசெலா ஓர்லோவி* கெல்லர்மேன், 2004-ஆர்லோவின் காட்டு பல்லி | வியட்நாம் |
| *புரோன்கோசெலா இராயென்சிசு*, கிரிசுமெர் உள்ளிட்டோர், 2015-குனுங் இராயா பச்சைத் தலைப் பல்லி | மலேசியா, தாய்லாந்து தீபகற்பம் |
| *புரோன்கோசெலா உரூப்ரிகுலாரிசு* கெல்லர்மேன், 2009 | நிக்கோபார் தீவுகள் |
| *புரோன்கோசெலா சென்லாங்*, கிரிசுமெர் உள்ளிட்டோர், 2015 | மலேசியா |
| *புரோன்கோசெலா சுமாரங்தினா* -குன்தர் இரத்த உறிஞ்சிப் பல்லி | கம்போடியா, தாய்லாந்து, வியட்நாம் |
| *புரோன்கோசெலா வியட்னமென்சிசு*, கெல்லர்மேன் & ஓர்லோவ், 2005 | வியட்நாம் |
# செரி ராயா எம்ஆர்டி நிலையம்

**செரி ராயா எம்ஆர்டி நிலையம்** (ஆங்கிலம்: *Sri Raya MRT Station* அல்லது *Taman Cuepacs MRT Station*; மலாய்: *Stesen MRT Sri Raya*) என்பது மலேசியா, கோலாலம்பூர், செராஸ், 10-ஆவது மைல் *(Taman Sri Raya)* பண்டார் துன் ரசாக் மக்களவைத் தொகுதியில் உள்ள ஒரு விரைவுப் போக்குவரத்து (**MRT**) நிலையம் ஆகும். இந்த நிலையம் கிள்ளான் பள்ளத்தாக்கு பெரும் விரைவு போக்குவரத்து (**KVMRT**) காஜாங் எம்ஆர்டி வழித்தடத்தின் நிலையங்களில் ஒன்றாகும்.  
இந்த நிலையம் தற்போது மலேசிய கூட்டரசு சாலை 1 - செராஸ் சாலைக்கும்; &nbsp;செராஸ்–காஜாங் விரைவுச்சாலை வடக்கு முனையின் கோலாலம்பூர்-சிலாங்கூர் எல்லைக்கு அருகிலும் உள்ளது.  
செரி ராயா எம்ஆர்டி நிலையம்; செராஸ்–காஜாங் விரைவுச்சாலை பகுதியில் &nbsp;*(Cheras–Kajang Expressway)* செரி ராயா பகுதியில் அமைந்துள்ளது. செரி ராயா என்ற பெயர் கம்போங் செரி ராயா என்ற கிராமத்திலிருந்து *(Kampung Sri Raya)* வந்தது. செரி ராயா என்பது செராஸின் தெற்கே அமைந்துள்ள ஒரு குடியிருப்புப் பகுதியாகும்.
# செரி ராயா எம்ஆர்டி நிலையம்

## செரி ராயா

செரி ராயா எம்ஆர்டி நிலையத்திற்கு அருகில் உள்ள குடியிருப்புகளில் தாமான் மெகா செராஸ் *(Taman Megah Cheras),* தாமான் செராஸ் பெர்மாய் *(Taman Cheras Permai),* தாமான் கோத்தா செராஸ் *(Taman Kota Cheras),* தாமான் செரி அமான் *(Taman Sri Aman)* ஆகியவை அடங்கும். தாமான் மெகா செராஸ் என்பதில் **தாமான்** என்பது ஒரு குடியிருப்பு பகுதியைக் குறிப்பதாகும்; மலாய் மொழியில் **பூங்கா** என பொருள்படும். மலேசியாவில் புறநகர்க் குடியிருப்புப் பகுதிகளை 'தாமான்' என குறிப்பிடுகிறார்கள்.
# செரி ராயா எம்ஆர்டி நிலையம்

## காஜாங் வழித்தடம்

**காஜாங் வழித்தடம்** அல்லது **காஜாங் எம்ஆர்டி வழித்தடம்** (ஆங்கிலம்: *Kajang Line* அல்லது *MRT Kajang Line* அல்லது *Kelana Jaya Komuter Line;* என்பது மலேசியா கிள்ளான் பள்ளத்தாக்கு பகுதியில் அமைந்துள்ள ஓர் பெரும் விரைவு தொடருந்து வழித்தடம் (*Mass Rapid Transit Line*) (**MRT**) ஆகும்.  
கிளானா ஜெயா இலகு விரைவு தொடருந்து வழித்தடத்திற்கு (*LRT Kelana Jaya Line*) (**LRT**) பிறகு கிள்ளான் பள்ளத்தாக்கு பகுதியில் உருவாக்கப்பட்ட இரண்டாவது முழு தானியங்கி மற்றும் ஓட்டுநர் இல்லாத தொடருந்து அமைப்பு ஆகும்.
# செரி ராயா எம்ஆர்டி நிலையம்

## பொது

சுங்கை பூலோ - காஜாங் எம்ஆர்டி வழித்தடத்தின் இரண்டாம் கட்ட நடவடிக்கையின் கீழ் மியூசியம் நெகாரா எம்ஆர்டி நிலையம் - காஜாங் தொடருந்து நிலையம் வரையில் கட்டப்பட்ட 19 நிலையங்களில் செரி ராயா எம்ஆர்டி நிலையமும் ஒன்றாகும்; 17 சூலை 2017-ஆம் திகதி திறக்கப்பட்டது. செரி ராயா எம்ஆர்டி நிலையம் உயர்த்தப்பட்ட நிலையம் ஆகும். இந்த நிலையம் பெரும்பாலான செராஸ் புறநகர்ப் பகுதிகளுக்கும் சேவை செய்கிறது.
# செரி ராயா எம்ஆர்டி நிலையம்

## நிலைய அமைப்பு

இந்த நிலையம் இரண்டு நிலைகளைக் கொண்ட காஜாங் எம்ஆர்டி வழிதடத்தின் நிலையான உயர்த்தப்பட்ட நிலைய வடிவமைப்பைக் கொண்டுள்ளது. இருப்பினும், பெரும்பாலான உயர்த்தப்பட்ட நிலையங்களைப் போலல்லாமல், இந்த நிலையம் இணைப்புவழி மட்டத்திற்கு மேலே பாதுகாப்பான பக்க நடைமேடைகளைக் கொண்ட ஒரு தீவு மேடையைக் கொண்டுள்ளது.  
இந்த நிலையத்தில் இரட்டை வழிதடத்துடன் இரண்டு பாதுகாப்பான பக்க நடைமேடைகள்; மற்றும் தரை மட்டத்திற்கும் நடைமேடை மட்டத்திற்கும் இடையில் பயணச்சீட்டு வழங்கும் வசதியுடன் கூடிய ஒற்றை இணைப்புவழி வசதிகள் உள்ளன. நிலையத்தின் அனைத்து தளநிலைகளும் மின்தூக்கிகள், படிக்கட்டுகள் மற்றும் நகரும் படிக்கட்டுகள் மூலம் இணைக்கப்பட்டுள்ளன.  
**<small>பக்க நடைமேடை</small>**  
| **L1** | **இணைப்புவழி** | கட்டண வாயில்கள், பயணச்சீட்டு இயந்திரங்கள், வாடிக்கையாளர் சேவை அலுவலகம், நிலையக் கட்டுப்பாடு, கடைகள், பாதசாரி மேம்பாலம் (→) நுழைவாயில் C வழியாக லெய்சர் மால் மற்றும் எக்கோ செராஸ் மால் |  |
| --- | --- | --- | --- |
| **G** | **தரை மட்டம்** | நுழைவாயில் A (→) நுழைவாயில் B (→) தனியார் வாடகை ஊர்திகள் நிறுத்துமிடம் (→) செராஸ் சாலை | } |
# செரி ராயா எம்ஆர்டி நிலையம்

## வெளியேறும் வழிகள் - நுழைவாயில்கள்

இந்த நிலையத்தில் மூன்று நுழைவாயில்கள் உள்ளன. தாமான் கோத்தா செராஸுக்குச் செல்லும் செராஸ்–காஜாங் விரைவுச்சாலைக்கு &nbsp;நேரடி பாதசாரி இணைப்பை நுழைவாயில் C வழங்குகிறது. நிலையத்தின் ஊட்டி பேருந்து மையத்திலிருந்து நுழைவாயில் A வழியாக ஊட்டி பேருந்துகள் இயக்கப்படுகின்றன.  
| நுழைவாயில் | இடம் | இலக்கு | தோற்றம் |
| --- | --- | --- | --- |
| **<span>A</span>** | **தாமான் செரி ராயா (A)** | பேருந்து முனையம், பெர்சியாரான் செரி ராயா |  |
| **<span>B</span>** | **தாமான் செரி ராயா (B)** | தனியார் வாடகை ஊர்திகள் நிறுத்துமிடம், பெர்சியாரான் செரி ராயா, உலு லங்காட் சாலை |  |
| **<span>C</span>** | **தாமான் கோத்தா செராஸ்** | தாமான் கோத்தா செராஸ், கோத்தா செராஸ் சாலை | } |
# செரி ராயா எம்ஆர்டி நிலையம்

## பேருந்து சேவைகள்

**தாமான் சன்தெக் எம்ஆர்டி நிலையத்தின் பேருந்து சேவைகள்**  
| **செரி ராயா எம்ஆர்டி நிலையம்** | தாமான் துன் பேராக் / தாமான் மெகா | உலு லங்காட் சாலை; கோத்தா செராஸ் சாலை, கோத்தா செராஸ் சாலை | } |
| --- | --- | --- | --- |